TSTH วิ่งต่อ 13% ทะลุ 0.93 บ. นิวไฮรอบ 2 ปี รับยอดขายเหล็กฟื้นแกร่ง!
TSTH วิ่งต่อ 13% ทะลุ 0.93 บ. ทำนิวไฮรอบ 2 ปี รับยอดขายเหล็กฟื้นแกร่ง!
TSTH วิ่งต่อ 13% ทะลุ 0.93 บ. ทำนิวไฮรอบ 2 ปี รับยอดขายเหล็กฟื้นแกร่ง!
12 มี.ค. 2564

ผู้สื่อข่าวรายงานว่า ราคาหุ้น บริษัท ทาทา สตีล (ประเทศไทย) จำกัด (มหาชน) หรือ TSTH ล่าสุด ณ เวลา 10.43 น. อยู่ที่ระดับ 0.93 บาท ปรับตัวขึ้น 0.11 บาท หรือ 13.41% ด้วยมูลค่าการซื้อขาย 82.09 ล้านบาท

โดยราคาหุ้นปรับตัวขึ้นอย่างต่อเนื่อง ทำจุดสูงสุดในรอบ 2 ปี 1 เดือน นับตั้งแต่ราคาหุ้นอยู่ที่ระดับ 0.93 บาท เมื่อวันที่ 26 ก.พ.2561
ขณะที่ก่อนหน้านี้ นายราจีฟ มังกัล กรรมการผู้จัดการใหญ่ TSTH เปิดเผยว่า ยอดขายเหล็กของบริษัทในงวดปี 63/64 (เม.ย.63-มี.ค.64) จะทำได้ 1.29-1.3 ล้านตัน สูงกว่าเป้าหมายเดิมที่ตั้งไว้ 1.22-1.23 ล้านตัน หลังจากความต้องการใช้เหล็กทั้งในและต่างประเทศเพิ่มสูงขึ้นค่อนข้างมากในช่วงปลายปีต่อเนื่องมาถึงต้นปี 64 เนื่องจากโครงการต่างๆ เริ่มกลับมาก่อสร้างมากขึ้นในช่วงไตรมาส 3/63 และเพิ่มขึ้นมามากตั้งแต่ช่วงเดือน พ.ย.63 โดยเฉพาะความต้องการใช้เหล็กลวดในประเทศเพิ่มจาก 88,000 ตัน/ไตรมาส มาเป็น 105,000 ตัน/ไตรมาสในช่วงปลายปี 64 ส่งผลบวกต่อยอดขายเหล็กของบริษัท โดยที่ยอดขายของบริษัทในช่วง 9 เดือนแรกของงวดปี 63/64 ทำได้แล้ว 937,000 ตัน
 